CELEX: C2007/297/40
Language: sk
Date: 2007-12-08 00:00:00
Title: Vec C-445/07 P: Odvolanie podané 28. septembra 2007 : Komisia Európskych spoločenstiev proti rozsudku Súdu prvého stupňa (druhá komora) z  18. júla 2007 vo veci T-189/02, Ente per le Ville vesuviane/Komisia Európskych spoločenstiev

8.12.2007   
            
            
               SK
            
            
               Úradný vestník Európskej únie
            
            
               C 297/25
            
         Odvolanie podané 28. septembra 2007: Komisia Európskych spoločenstiev proti rozsudku Súdu prvého stupňa (druhá komora) z 18. júla 2007 vo veci T-189/02, Ente per le Ville vesuviane/Komisia Európskych spoločenstiev
   (Vec C-445/07 P)
   (2007/C 297/40)
   Jazyk konania: taliančina
   Účastníci konania
   
      Odvolateľka: Komisia Európskych spoločenstiev (v zastúpení: L. Flynn, splnomocnený zástupca, za právnej pomoci A. Dal Ferro, advokát)
   
      Ďalší účastník konania: Ente per le Ville vesuviane
   Návrhy odvolateľky
   
               —
            
            
               zrušiť rozsudok Súdu prvého stupňa z 18. júla 2007 vo veci T-189/02, v rozsahu, v akom vyhlasuje žalobu o neplatnosť, ktorú podal Ente per le Ville vesuviane, za prípustnú,
            
         
               —
            
            
               vyhlásiť za neprípustnú žalobu o neplatnosť, ktorú podal Ente per le Ville vesuviane proti rozhodnutiu Komisie D(2002) 810111 z 13. marca 2002,
            
         
               —
            
            
               zaviazať Ente per le Ville vesuviane na náhradu trov tohto konania a trov prvostupňového konania.
            
         Odvolacie dôvody a hlavné tvrdenia
   Komisia považuje svoje napadnutie rozsudku Súdu prvého stupňa za prípustné, keďže aj napriek tomu, že uspela vo veci samej v konaní na prvom stupni, neuspela, pokiaľ ide o námietku neprípustnosti, ktorú vzniesla proti Ente per le Ville vesuviane.
   Napadnuté rozhodnutie je vadné: Je v rozpore s právom Spoločenstva v rozsahu, v akom považuje žalobu Ente per le Ville vesuviane za prípustnú s odôvodnením, že Ente per le Ville vesuviane je v zmysle článku 230 ods. 4 ES priamo dotknutý. Podľa rozhodujúcej judikatúry sa v prípade, o aký ide v tejto veci, v ktorej ide o akt určený členskému štátu, ktorý disponuje voľnou úvahou pri uplatňovaní účinkov judikatúry Spoločenstva na žalobcu, žalobca nemá považovať za priamo dotknutého sporným rozhodnutím bez ohľadu na to, či je alebo nie je „príjemcom“ prostriedkov Spoločenstva.